Hoyt Yee, State Department: Duboko smo razočarani neispunjavanjem osnovnih uvjeta potrebnih BiH kako bi se pokrenula ka EU i NATO
Razvoj događaja na Zapadnom Balkanu i politički odgovor bio naslov rasprave koju je u američkom Kongresu organizirao kongresni Odbor za sigurnost i suradnju u Evropi
Trenutni razvoj u Ukrajini nam govori da i dalje moramo biti oprezni i na Zapadnom Balkanu. Ukrajina je lekcija o onome što bi se i tamo moglo desiti, i zato je potrebna proaktivnija politika i udvostručeni napori na Balkanu - samo su neke od izjava koje su se mogle čuti u zgradi američkog Kongresa. Zemlje Zapadnog Balkana su 2014 godinu počele sa nizom izazova i očekivanja. Stoga je bio naslov rsprave koju je jučer u američkom Kongresu organizirao kongresni Odbor za sigurnost i suradnju u Evropi. Jedna od stvari koja se mogla čuti je bilo zadovoljstvo da su građani BiH konačno progovorili protiv nedostatka napretka koji je zabilježen u svim susjednim zemljama. Naglašeno je da se međunarodna zajednica sada suočava sa izazovom da pomogne tom regionu da iskoristi momentum na putu ka fundamentalnim promjenama. U regionu je bilo napretka i drugih pozitivnih razvoja dogadjaja, što je posebno ohrabrujuće. Napreci su u najvećem dijelu rezultat neprekidnog američkog angažmana i pomoći, koja uključuje obezbjedjenje fondova u vrijednosti od 315 miliona dolara u posljednje dvije godine, kazao je u svom obraćanju pomoćnik zamjenika američkog državnog sekretara Hoyt Yee. Gospodin Yee je dodao da je američka uključenost u region, koja traje više od 20 godina, izraz želje Washingtona da podrži aspiracije zemalja Zapadnog Balkana da se integriraju u Euro-Atlantsku zajednicu. On je potom rekao: Bivši ambasador Sjedinjenih Država u NATO savezu, Kurt Volker je rekao da ono što se dogadja danas u Ukrajini predstavlja najozbiljniji izazov slobodi, demokraciji, i sigurnosti u Evropi od kraja Hladnog rata do danas. Ambasador Volker je kazao da kao i u Ukrajini, medjunarodna zajednica je svjedok kako i na Zapadnom Balkanu one mračnije snage popunjavaju praznine, te da -kao i u Ukrajini danas-, i na Zapadnom Balkanu postoji rizik katastrofalnog neuspjeha, usprkos progresu koji je do sada učinjen. Na pitanje Glasa Amerike kako vidi prosvjede u BiH i šta bi bila njegova poruka prosvjednicima, ambasador Volker odgovara: Na pitanje Glasa Amerike vjeruje li da će se prosvjedi nastaviti, ambasador Volker kaže: Članica Evropskog parlamenta iz Slovenije, Tanja Fajon, je naglasila da je ekonomska, politička i socijalna situacija u BiH, izuzetno zabrinjavajuća, i zahtjeva hitnu akciju medjunarodne zajednice. Ona je rekla da šira promjena ustavnog poretka u BiH ne smije doći izvana, nego iz same zemlje, i dodala da EU i Sjedinjene države trebaju iskoristiti predstojeće izbore u BiH kako bi razvili novi, jedinstven pristup , uz jasnu poruku toj zemlji kakve strukturalne reforme mora provesti da bi se pridružila Evuro-Atlanstkoj zajednici.